 እወ ወዲ ሸሞንተ ዓመት እንከለኹ ኣብ ሰነ 1993 ናብ ኤርትራ ከይደ ነይረ ሻምናይ ዓመተይውን ኣብ ኤርትራየ ኣብዒለዮ ኣብ ሂወተይ እቲ ኣዝዩ ደስ ዘብል እዋን ከኣዩ ነይሩ ኣቦይን ኣደይን ብዛዕባ እታ ሃገርና ዝብልዋ ኤርትራ መዓልታዊ እዮም ዝዘራረቡ ኣነ ከኣ ከም ውላዶም ነታ ዝዛረቡላ ሃገር እንተዘይርእያ እንተዘየሽታት እንተዘይድህስሳ ክኸውን ዝኽልእ ምሕሳቡውን እዩ ዝኸብደኒ ኣብ መዓርፎ ነፈርቲ ኣስመራ ምስ ዓለብና ናብ የማነይ ናብ ጸጋመይ ናብ ታሕቲ ናብ ሰማይ ብኣንክሮ ክዕዘብ ጀሚረ ብዙሓት ኤርትራውያንውን ኣብቲ መዓርፎ ነፈርቲ ነይሮም እተን ኣንስቲ ከኣ ዕምባባ ሒዘን እልልል... ይብላ ነይረን ኣብ ዝኾነ ኣጋጣሚ ከኣ ከምቲ ናይ ሽዑ ገይረ እንቋዕ ብደሓን መጻእካ ተባሂለ ኣይፈልጥንየ ምንጪ ስእሊ, AG ኣብ ኣስመራ ሕጂ ኣስማቱ ዘይዝክሮ ቦታታት ካብን ናብን ክዛወር ይውዕል ነይረ ሓደ መዓልቲውን ኣብ ናይ ህዝቢ ኣውቶቡስ እንከለኹብንህቢ ተነኺሰ በኽየ እቲ መራሒ ኣውቶቡስ ከኣ ኣደይ ክትጽውዓኒ ሰሚዑ ኣጆኻ ዓንዶም ኢሉኒ ኣብ ኣሜሪካ ስመይ ብጽቡቕ ስለዘየድምጽዎ ስመይ ብግቡእ ስለዘድመጻ ድማ ብዕሸላዊ ኣተሓሳስባይ ቃንዛይ ረሲዐ ተገሪመ ክዕዘቦ ይዝከረኒ ብድሕሪ እዚ ግን ን25 ዓመታት ናብ ኤርትራ ኣይከድኩን ኣንታ ርብዒ ዘመን እባዩ ኮይኑ ኣብ 2017 ግን ደጊመ ከይደ ነይረ ኣብቲ ናይ 1993 ዝኸድክዋ ኤርትራ ንዓይ ኣብ ዓለም ዘላ ገነት እያ ነይራ ኣዝዩ ደስ ዘብል እዋንየ አሕሊፈ ኣብ ኣስመራ ኣብ ሓድሽ ዓዲ ምስ ዝርከቡ ኣዝማድና ተጻዊተ ዓንዲረ ተመሊሰ ኣብ ካልኣይ እግርኻሞ ኤርትራ ከመይ ጸኒሓትካ? 